
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


21 Αυγούστου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2882 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ιδρυση Εργαστηρίου με τίτλο «Εργαστήριο Ανά¬ 
πτυξης της Δημιουργικότητας» στο Τμήμα Ψυχο¬ 
λογίας της Φιλοσοφικής Σχολής και έγκριση του 
εσωτερικού κανονισμού λειτουργίας του. 

2 Ιδρυση Εργαστηρίου με τίτλο «Εργαστήριο κλι¬ 
νικής έρευνας: υποκειμενικότητα και κοινωνικός 
δεσμός» στο Τμήμα Ψυχολογίας της Φιλοσοφικής 
Σχολής και έγκριση του εσωτερικού κανονισμού 
λειτουργίας του. 

3 Καθορισμός Εσωτερικού Κανονισμού του Εργα¬ 
στηρίου Συνταγματικών Ερευνών της Νομικής 
Σχολής. 


ΑΠΟΦΑΣΕΙΣ 

Αριθμ. πράξης 436 (1) 

Ίδρυση Εργαστηρίου με τίτλο «Εργαστήριο Ανά¬ 
πτυξης της Δημιουργικότητας» στο Τμήμα Ψυχο¬ 
λογίας της Φιλοσοφικής Σχολής και έγκριση του 
εσωτερικού κανονισμού λειτουργίας του. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Το άρθ. 96 του ν. 4310/2014 όπως προστέθηκε στο 
άρθ. 80 του ν. 4009/2011 και ισχύει με το άρθ. 60 του 
ν. 4386/2016. 

2. Την από 6-7-2017 απόφαση της Πανεπιστημιακής 
Συγκλήτου. 

3. Την από 20-1-2017 απόφαση της Κοσμητείας της 
Φιλοσοφικής Σχολής. 

4. Την από 21-12-2016 της Συνέλευσης του Τμήματος 
Ψυχολογίας. 

5. Το γεγονός ότι το Εργαστήριο Ανάπτυξης της Δη¬ 
μιουργικότητας θα λειτουργεί αποκλειστικά με ιδίους 
πόρους και δεν θα βαρύνει τον τακτικό προϋπολογισμό ή 
την κρατική επιχορήγηση του Ιδρύματος, αποφασίζουμε: 


Άρθρο 1 
Ίδρυση 

Ιδρύεται στο Τμήμα Ψυχολογίας του Εθνικού και Κα- 
ποδιστριακού Πανεπιστημίου Αθηνών εργαστήριο με 
την επωνυμία «Εργαστήριο Ανάπτυξης της Δημιουργι¬ 
κότητας», το οποίο εξυπηρετεί διδακτικές και ερευνη¬ 
τικές ανάγκες του Τμήματος, ως εξής: (α) ερευνητικές 
δραστηριότητες στα πεδία της δημιουργικής σκέψης, 
των υψηλών γνωστικών ικανοτήτων, των χαρισμάτων 
και των ταλέντων, β) εκπαίδευση φοιτητών/τριών και 
ερευνητών στη μεθοδολογία των συγκεκριμένων επι¬ 
στημονικών πεδίων, γ) επιμόρφωση και κατάρτιση εκ¬ 
παιδευτικών όλων των βαθμιδών της εκπαίδευσης σε 
θέματα στρατηγικών ανάπτυξης της δημιουργικότητας 
και ψυχοπαιδαγωγικής ενίσχυσης των παιδιών και εφή¬ 
βων με υψηλή δημιουργικότητα και υψηλές ικανότητες, 
και δ) εφαρμογή ψυχοπαιδαγωγικών δράσεων και την 
παραγωγή σχετικού εκπαιδευτικού υλικού που θα αφορά 
σε μέλη της εκπαιδευτικής κοινότητας (εκπαιδευτικούς, 
γονείς, μαθητές-φοιτητές). 

Άρθρο 2 
Σκοπός 

Το Εργαστήριο Ανάπτυξης της Δημιουργικότητας έχει 
ως σκοπό: 

Ι.Την ανάπτυξη ερευνητικών, εκπαιδευτικών και συ¬ 
ναφών άλλων δραστηριοτήτων, σύμφωνα με τις γενικές 
αρχές και τον κανονισμό έρευνας που καθορίζει το Εθνι¬ 
κό και Καποδιστριακό Πανεπιστήμιο Αθηνών. 

2. Την κάλυψη των διδακτικών και ερευνητικών ανα¬ 
γκών, σε προπτυχιακό και μεταπτυχιακό επίπεδο, του 
Τμήματος Ψυχολογίας, καθώς και άλλωνΤμημάτων του 
Εθνικού και Καποδιστριακού Πανεπιστημίου Αθηνών, 
σε θέματα δημιουργικότητας και υψηλών ικανοτήτων, 
χαρισμάτων και ταλέντων, όπως αυτά περιγράφονται στο 
άρθρο 1 του παρόντος Εσωτερικού Κανονισμού. 

3. Την ανάπτυξη διεπιστημονικής έρευνας μεταξύ των 
διαφορετικών γνωστικών αντικειμένων που υπηρετού¬ 
νται στη Φιλοσοφική Σχολή του Εθνικού και Καποδιστρι- 
ακού Πανεπιστημίου Αθηνών και εμπίπτουν στο πεδίο 
μελέτης και έρευνας της δημιουργικής σκέψης. 

4. Τη διοργάνωση επιστημονικών διαλέξεων, επιμορ¬ 
φωτικών σεμιναρίων, συνεδρίων, ημερίδων, συμποσίων 
και άλλων επιστημονικών εκδηλώσεων με την πρόσκλη- 

ση Ελλήνων και ξένων επιστημόνων αναγνωρισμένου 
κύρους, καθώς και τη δημοσίευση άρθρων, βιβλίων και 
εγχειριδίων με εξειδικευμένο εκπαιδευτικό υλικό, που 
ταυτίζονται με το σκοπό του Εργαστηρίου και αφορούν 
στα μέλη της εκπαιδευτικής κοινότητας (φοιτητές, μα¬ 
θητές, εκπαιδευτικούς, γονείς). 

5. Τη συνεργασία κάθε μορφής με ερευνητικά κέντρα, 
συμβουλευτικά κέντρα, και ακαδημαϊκά ιδρύματα της 
ημεδαπής και της αλλοδαπής, υπηρετώντας κοινούς 
ή συγγενείς επιστημονικούς σκοπούς με εκείνους του 
Εργαστηρίου. 

6. Τη συνεργασία με δημόσιους και ιδιωτικούς εκπαι¬ 
δευτικούς φορείς και ερευνητικούς οργανισμούς, ινστι¬ 
τούτα και ιδιωτικές εταιρίες, με σκοπό να συμβάλει στη 
μελέτη και στην προώθηση της καλλιέργειας της δημι¬ 
ουργικότητας και της καινοτομίας σε τομείς της αγοράς 
εργασίας που η χώρα έχει ανάγκη. 

7. Την ανάπτυξη προϊόντων και την παροχή υπηρεσιών 
σε ιδιώτες κατά τα προβλεπόμενα στο π.δ. 159/1984 (Α' 53). 

Άρθρο 3 

Προσωπικό 

Το Εργαστήριο στελεχώνεται από καθηγητές και Λέ¬ 
κτορες του Τμήματος Ψυχολογίας, των οποίων το γνωστι¬ 
κό αντικείμενο της θέσης που κατέχουν και το ερευνητι¬ 
κό τους έργο εμπίπτει στα διδακτικά και στα ερευνητικά 
αντικείμενα του Εργαστηρίου, μέλη του Εργαστηριακού 
Διδακτικού Προσωπικού (ΕΔΙΠ), μέλη του Ειδικού Εκπαι¬ 
δευτικού Προσωπικού (ΕΕΠ), μέλη του ΕιδικούΤεχνικού 
Εργαστηριακού Προσωπικού (ΕΤΕΠ), από υποψηφίους 
διδάκτορες, διδάκτορες και από μεταδιδακτορικούς 
ερευνητές, καθώς και από κατόχους μεταπτυχιακών 
τίτλων σε συναφή γνωστικά αντικείμενα με το σκοπό 
του Εργαστηρίου, καθώς και από το λοιπό επιστημονικό 
και διοικητικό προσωπικό που κατανέμεται σε αυτό με 
τη διαδικασία του άρθρου 4 παρ. 1 δ του ν. 2083/1992 
(ΦΕΚ 159/1992 τ. Α') και του άρθρου 13 παρ. 3β του 
ν. 2817/2000 (ΦΕΚ 78/2000 τ. Α'), αντίστοιχα. 

Άρθρο 4 

Διοίκηση - Αρμοδιότητες 

Το Εργαστήριο διευθύνεται από Καθηγητή τουΤμήμα- 
τος Ψυχολογίας που εκλέγεται σύμφωνα με την κείμενη 
νομοθεσία. Ο Διευθυντής του Εργαστηρίου ασκεί τις αρ¬ 
μοδιότητες που ορίζονται στο άρθρο 7 του ν. 1268/1982. 
Συγκεκριμένα: 

1. Συντονίζει το διδακτικό και ερευνητικό έργο του 
Εργαστηρίου. 

2. Καταρτίζει και υποβάλλει στη Γενική Συνέλευση του 
Τμήματος το ετήσιο πρόγραμμα λειτουργίας του Εργα¬ 
στηρίου και μεριμνά για την τήρησή του. 

3. Μεριμνά για την οικονομική διαχείριση των εσόδων 
του Εργαστηρίου. 

4. Μεριμνά για τη στελέχωση του Εργαστηρίου με το 
αναγκαίο προσωπικό. 

5. Μεριμνά για την κατανομή των χώρων και του εξο¬ 
πλισμού του Εργαστηρίου. 


6. Καταρτίζει και υποβάλλει στη Γενική Συνέλευση του 
Τμήματος τους υπεύθυνους αναλώσιμων υλικών και κι¬ 
νητού εξοπλισμού. 

7. Υπογράφει κάθε εξερχόμενο έγγραφο, ελέγχει την 
τήρηση των βιβλίων του Εργαστηρίου και γενικά είναι 
υπεύθυνος για την ομαλή λειτουργία του Εργαστηρίου. 

Άρθρο 5 

Εγκατάσταση - Λειτουργία 

1 .Το Εργαστήριο λειτουργεί κατά τις εργάσιμες ημέρες 
και ώρες, σύμφωνα με τον Κανονισμό Λειτουργίας του 
Εθνικού και Καποδιστριακού Πανεπιστημίου Αθηνών και 
σε χώρους που παραχωρούνται σε αυτό για την εγκατά¬ 
σταση των στελεχών του, των ψυχοτεχνικών εργαλείων, 
των επιστημονικών βιβλίων και των λογισμικών του Ερ¬ 
γαστηρίου, καθώς και του λοιπού εξοπλισμού που είναι 
αναγκαίος για τη διενέργεια των ψυχοπαιδαγωγικών 
δράσεων, των ερευνητικών δραστηριοτήτων, καθώς 
και των βιωματικών δραστηριοτήτων εκπαιδευτικού 
χαρακτήρα. 

2. Στο χώρο εγκατάστασης τοποθετείται πινακίδα με 
την επωνυμία του Εργαστηρίου. Εκτάκτως, θα λειτουργεί 
και σε μη εργάσιμες ημέρες και ώρες, κατ'αντιστοιχία με 
τις επιστημονικές και επιμορφωτικές δράσεις του, καθώς 
και τα ερευνητικά προγράμματα που θα εκπονούνται. 

3. Το Εργαστήριο χρησιμοποιεί το χώρο 544.Α.1 στην 
Κυψέλη 544, στον 5ο όροφο του κτηρίου της Φιλοσοφι¬ 
κής Σχολής του Εθνικού και Καποδιστριακού Πανεπιστη¬ 
μίου Αθηνών. Ο χώρος αυτός, όπως και οι χώροι των άλ¬ 
λων Εργαστηρίων και Κέντρων που φιλοξενούνται στην 
Κυψέλη 544, χρησιμοποιούνται από τους καθηγητές, το 
επιστημονικό προσωπικό και τους φοιτητές του Τμή μα- 
τος Ψυχολογίας σύμφωνα με ένα σχετικό πρόγραμμα 
εκπαιδευτικών και ερευνητικών δραστηριοτήτων που 
καταρτίζεται μέσω της στενής συνεργασίας των Διευ¬ 
θυντών των Εργαστηρίων. 

4.0 Διευθυντής ενημερώνεται πριν από τη διεξαγωγή 
κάθε εργασίας που γίνεται στο Εργαστήριο στο πλαί¬ 
σιο ερευνητικού προγράμματος ή άλλου έργου που 
έχει αποφασιστεί και καθορίζει τις προτεραιότητες στη 
χρησιμοποίηση χώρου/ων, οργάνων και ψυχοτεχνικών 
μέσων, μέσα στο πλαίσιο του σκοπού και των στόχων 
του Εργαστηρίου, σε περίπτωση που δεν υπάρχει προ¬ 
ηγούμενη ειλημμένη σχετική απόφαση. 

5.0 Διευθυντής φέρει την ευθύνη για την εν γένει λει¬ 
τουργία του χώρου του Εργαστηρίου, τη χρησιμοποίηση 
του ψυχοτεχνικού εξοπλισμού, των λογισμικών και των 
επιστημονικών βιβλίων και των υλικών που ανήκουν σε 
αυτό, την παραμονή των στελεχών του στο χώρο (μελών 
ΔΕΠ, ΕΕΠ, ΕΤΕΠ, μεταπτυχιακών φοιτητών, διδακτόρων 
και επισκεπτών διδασκόντων/ερευνητών), καθώς και 
την προστασία από βλάβες του αρχειακού υλικού, του 
εξοπλισμού και των εγκαταστάσεων. 

6. Ο Διευθυντής εισηγείται στα αρμόδια όργανα του 
Τ μήματος Ψυχολογίας και του Ιδρύματος, για την πιθανή 
πρόσληψη ειδικών επιστημόνων/ερευνητών σε τομείς 
σχετικούς με τις διδακτικές και ερευνητικές δραστηρι¬ 
ότητες του Εργαστηρίου, σύμφωνα με την ισχύουσα 
νομοθεσία. 

7. Τα στελέχη του Εργαστηρίου εργάζονται στο χώρο 
του Εργαστηρίου με βάση το μηνιαίο πρόγραμμα που 
θα καταρτίζεται στην αρχή κάθε ακαδημαϊκού έτους ή 
κάθε ακαδημαϊκού εξαμήνου. 

8. Με απόφαση του Διευθυντή είναι δυνατόν να συ¬ 
στεγάζονται στο Εργαστήριο συνεργάτες και ερευνητικά 
προγράμματα μελών ΔΕΠ και άλλων Τμημάτων ή Εργα¬ 
στηρίων του Εθνικού και Καποδιστριακού Πανεπιστη¬ 
μίου Αθηνών. 

9. Η χρησιμοποίηση ειδικών ψυχοτεχνικών μέσων, 
κλιμάκων και λογισμικών του Εργαστηρίου επιτρέπεται 
μόνο στο προσωπικό του ή σε άλλους ερευνητές που 
έχουν ειδική άδεια χρήσης από το Διευθυντή του Ερ¬ 
γαστηρίου, και με την προϋπόθεση ότι διαθέτουν την 
ανάλογη προηγούμενη εκπαίδευση/κατάρτιση. Όλα τα 
ανωτέρω παραδίδονται, για συγκεκριμένο χρονικό διά¬ 
στημα, για τη διεξαγωγή συγκεκριμένων εργασιών, μετά 
από εγγραφή τους σε βιβλίο δανεισμού, και επιστρέφο- 
νται μετά τη χρησιμοποίησή τους, στην κατάσταση που 
είχαν παραδοθεί. 

Άρθρο 6 
Έσοδα 

Το Εργαστήριο Ανάπτυξης της Δημιουργικότητας θα 
λειτουργεί αποκλειστικά με ιδίους πόρους και δεν θα 
βαρύνει τον προϋπολογισμό ή την κρατική επιχορήγηση 
του Ιδρύματος (άρθ. 96 ν. 4310/2014 όπως προστέθηκε 
στο άρθ. 80 του ν. 4009/2011 και ισχύει με το άρθ. 60 
του ν. 4386/2016). 

Τα έσοδα του Εργαστηρίου προέρχονται από: 

1. Ερευνητικά, εφαρμοσμένα και άλλα προγράμματα, 
σε συνεργασία με ακαδημαϊκούς και ερευνητικούς φο¬ 
ρείς, καθώς και φορείςτης εκπαιδευτικής και της επιστη¬ 
μονικής κοινότητας. 

2. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογαρια¬ 
σμό τρίτων, όπως για εθνικούς και Ευρωπαϊκούς φορείς 
και οργανισμούς ή για Ευρωπαϊκά Προγράμματα και 
Δίκτυα, σε συνεργασία με άλλους οργανισμούς, εργα¬ 
στήρια, πανεπιστημιακά τμήματα της ημεδαπής ή της 
αλλοδαπής 

3. Τη διάθεση ερευνητικών ή εν γένει επιστημονικών 
προϊόντων και ειδικού εκπαιδευτικού υλικού που παρά- 
γονται στο Εργαστήριο ή στα προγράμματα που εκπονεί 
μόνο του ή σε συνεργασία με άλλους φορείς. 

4. Την παροχή υπηρεσιών σύμφωνα με το άρθρο 3 
παρ. 3 του π.δ. 159/1984 (Α' 53). 

5. Ειδικές εισφορές και χρηματοδοτήσεις από διεθνείς 
οργανισμούς, δημόσιες ή ιδιωτικές επιχειρήσεις και νο¬ 
μικά ή φυσικά πρόσωπα. 

6. Κληρονομιές, δωρεές και κληροδοσίες, καθώς και 
κάθε άλλη οικονομική ενίσχυση που προέρχεται από 
φυσικά και νομικά πρόσωπα της ημεδαπής ή της αλλο¬ 
δαπής για το σκοπό και τους στόχους του συγκεκριμένου 
Εργαστηρίου του Εθνικού και Καποδιστριακού Πανεπι¬ 
στημίου Αθηνών, εφόσον δεν τίθενται όροι που τυχόν 
αντιβαίνουν στους σκοπούς του Εργαστηρίου και τον 
Κανονισμό Λειτουργίας του Εθνικού και Καποδιστριακού 
Πανεπιστημίου Αθηνών. 


7. Την οργάνωση Συνεδρίων, Ημερίδων, Συμποσί¬ 
ων, Επιμορφωτικών Σεμιναρίων, Ομάδων Εργασίας 
(ννοι1<5ΐ“ΐορ5), ψυχοπαιδαγωγικών δράσεων κατάρτισης 
και επιμόρφωσης ενηλίκων (γονέων, εκπαιδευτικών και 
εργαζομένων σε διάφορα αντικείμενα), βιωματικών δρά¬ 
σεων εμψύχωσης παιδιών και εφήβων, καθώς και άλλες 
επιστημονικές εκδηλώσεις. 

8. Από κάθε άλλη νόμιμη πηγή. 

Άρθρο 7 

Τηρούμενα Βιβλία 

Για τις ανάγκες του Εργαστηρίου τηρούνται τα ακόλου¬ 
θα βιβλία και στοιχεία σε ψηφιακή ή/και έντυπη μορφή: 

1. Πρωτόκολλο εισερχόμενης - εξερχόμενης αλληλο¬ 
γραφίας. 

2. Βιβλίο περιουσιακών στοιχείων. 

3. Φάκελος οικονομικών στοιχείων κάθε έτους. 

4. Κατάλογος επιστημονικών οργάνων, βιβλίων και 
περιοδικών. 

5. Αρχείο ερευνητικών προγραμμάτων. 

6. Αρχείο δανεισμού ψυχοτεχνικών μέσων, κλιμάκων 
και λογισμικών και άλλου υλικού που διαθέτει το Εργα¬ 
στήριο. Ο δανεισμός πραγματοποιείται για συγκεκριμένο 
χρονικό διάστημα, το οποίο αναγράφεται ρητά στο αρ¬ 
χείο δανεισμού και, εφ' όσον επιστραφεί το υλικό στην 
αρχική κατάσταση στην οποία είχε παραδοθεί και εντός 
του συγκεκριμένου χρονικού διαστήματος, είναι δυνα¬ 
τό να ανανεωθεί ο δανεισμός για πρόσθετο χρόνο ίσο 
με το 50% του προηγούμενου χρόνου δανεισμού. Εάν 
επιστραφεί με βλάβες, η επιδιόρθωσή τους βαραίνει 
αποκλειστικά τον χρήστη. 

7. Κάθε άλλο βιβλίο ή στοιχείο που προβλέπεται από 
την ισχύουσα νομοθεσία ή κρίνεται απαραίτητο για το 
Εργαστήριο. 

Άρθρο 8 

Έναρξη Ισχύος 

Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2017 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. πράξης 437 (2) 

Ίδρυση Εργαστηρίου με τίτλο «Εργαστήριο κλι¬ 
νικής έρευνας: υποκειμενικότητα και κοινωνικός 
δεσμός» στοΤμήμα Ψυχολογίας της Φιλοσοφικής 
Σχολής και έγκριση του εσωτερικού κανονισμού 
λειτουργίας του. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

Ι.Το άρθ. 96 του ν. 4310/2014 όπως προστέθηκε στο 

άρθ. 80 του ν. 4009/2011 και ισχύει με το άρθ. 60 του 
ν. 4386/2016. 

2. Την από 6-7-2017 απόφαση της Πανεπιστημιακής 
Συγκλήτου. 

3. Την από 20-1-2017 απόφαση της Κοσμητείας της 
Φιλοσοφικής Σχολής. 

4. Την από 21-12-2016 της Συνέλευσης του Τμήματος 
Ψυχολογίας. 

5. Το γεγονός ότι το Εργαστήριο κλινικής έρευνας: 
υποκειμενικότητα και κοινωνικός δεσμός θα λειτουργεί 
αποκλειστικά με ιδίους πόρους και δεν θα βαρύνει τον 
τακτικό προϋπολογισμό ή την κρατική επιχορήγηση του 
Ιδρύματος, αποφασίζουμε: 

Άρθρο 1 
Ιδρυση 

Ιδρύεται στο Τμήμα Ψυχολογίας της Φιλοσοφικής 
Σχολής του Εθνικού και Καποδιστριακού Πανεπιστημίου 
Αθηνών Εργαστήριο κλινικής έρευνας: υποκειμενικότητα 
και κοινωνικός δεσμός, το οποίο εξυπηρετεί: 

- Ακαδημαϊκές, ερευνητικές, εκπαιδευτικές, επιμορφω¬ 
τικές και εκδοτικές ανάγκες στο αντικείμενο της κλινικής 
ψυχολογίας, της ψυχανάλυσης στους άξονες της αξιο¬ 
λόγησης, παρέμβασης, πρόληψης, και έρευνας, όπως 
αυτές εφαρμόζονται στην υγεία, την εκπαίδευση και την 
κοινότητα, καθώς και σε συναφή επιστημονικά πεδία. 

- εποπτεία άσκησης προπτυχιακών και μεταπτυχιακών 
φοιτητών/τριών 

- ανάπτυξη εκπαιδευτικού και ερευνητικού υλικού 

Το εργαστήριο αυτό θα λειτουργεί συνεργατικά και 

αλληλο-υποστηρικτικά με τις δομές που διαθέτει ή/και 
θα δημιουργήσει το Τμήμα Ψυχολογίας σε σχέση με τη 
δομή, λειτουργία και εφαρμογές του πεδίου της κλινι¬ 
κής έρευνας για την υποκειμενικότητα και τον κοινωνικό 
δεσμό και οι οποίες κρίνονται απαραίτητες για την ανά¬ 
πτυξη της έρευνας, της άσκησης των φοιτητών και της 
παραγωγής ερευνητικού και εκπαιδευτικού υλικού στα 
πεδία που εντάσσονται στην θεματική του εργαστηρίου. 

Άρθρο 2 
Σκοπός 

Το εργαστήριο έχει ως αποστολή: 

Ι.Την στήριξη, σε προπτυχιακό, μεταπτυχιακό και δι¬ 
δακτορικό επίπεδο, των εκπαιδευτικών και ερευνητικών 
αναγκών του Τμήματος Ψυχολογίας στο οποίο υπάγεται 
το εν λόγω Εργαστήριο, καθώς και άλλων τμημάτων του 
Εθνικού και Καποδιστριακού Πανεπιστημίου Αθηνών σε 
θέματα που εμπίπτουν στα αντικείμενα δραστηριότητας 
του εργαστηρίου, όπως αυτά προσδιορίζονται στο άρ¬ 
θρο 1 του παρόντος. 

2. Τη συνεργασία κάθε μορφής με Κέντρα Ερευνών 
και Ακαδημαϊκά Ιδρύματα της ημεδαπής και αλλοδα¬ 
πής, εφόσον οι επιστημονικοί στόχοι, συμπίπτουν, συμ¬ 
βαδίζουν και αλληλοσυμπληρώνονται με εκείνους του 
εργαστηρίου. 

3. Την ανάπτυξη προγραμμάτων επιμόρφωσης ειδι¬ 
κών ψυχικής υγείας και συναφών επαγγελμάτων στην 
κλινική έρευνα. 

4. Τη διεξαγωγή κλινικών ερευνών και μελετών με στό¬ 
χο τη σύνδεση της έρευνας και της πρακτικής στον χώρο 


της ψυχικής υγείας και σε συναφή επιστημονικά πεδία, 
σε συνεργασία με την κοινότητα στα πεδία της κλινικής 
αξιολόγησης, παρέμβασης, πρόληψης. 

5. Την ανάπτυξη του εργαστηριακού χαρακτήρα των 
σπουδών προκειμένου οι φοιτητές/τριες να εξοικειω¬ 
θούν με την επίλυση ρεαλιστικών προβλημάτων. 

6. Την εποπτεία της άσκησης και την εκπαίδευση των 
φοιτητών/τριών προπτυχιακών και μεταπτυχιακών προ¬ 
γραμμάτων. 

7. Την παραγωγή εκπαιδευτικού και ερευνητικού υλικού. 

8. Την πρώθηση της διεπιστημονικής συνεργασίας και 
του διαλόγου μεταξύ διαφόρων και συναφών επιστημο¬ 
νικών πεδίων σε θέματα και προοπτικές που αφορούν 
την κλινική έρευνα. 

9. Την εξυπηρέτηση κοινωνικών και εκπαιδευτικών 
αναγκών, όταν και όποτε ζητείται συγκεκριμένη συν¬ 
δρομή, που εντάσσεται στη θεματική του εργαστηρίου. 

10. Την επιδίωξη συνεργασίας στον τομέα της έρευ¬ 
νας και της διδασκαλίας με καθηγητές και λέκτορες του 
Τμήματος Ψυχολογίας και άλλων τμημάτων του Πανε¬ 
πιστημίου Αθηνών, καθώς επίσης και των λοιπών Ανω- 
τάτων Εκπαιδευτικών Ιδρυμάτων της ημεδαπής και της 
αλλοδαπής. 

11. Τη διοργάνωση επιστημονικών διαλέξεων, ημερί¬ 
δων, σεμιναρίων, συμποσίων, συνεδρίων, εργαστηρίων 
και άλλων επιστημονικών εκδηλώσεων, την πραγματο¬ 
ποίηση δημοσιεύσεων και εκδόσεων και την πρόσκληση 
ελλήνων και ξένων αναγνωρισμένων επιστημόνων. 

12. Την παροχή υπηρεσιών σε ιδιώτες κατά τα προ- 
βλεπόμενα στο π.δ. 159/1984 «Προϋποθέσεις παροχής 
υπηρεσιών από τα πανεπιστημιακά εργαστήρια σε ιδι¬ 
ώτες και κάθε μορφής οργανισμούς» (Α' 53). 

Άρθρο 3 
Προσωπικό 

Το Εργαστήριο στελεχώνεται από 

• καθηγητές και Λέκτορες του Τμήματος Ψυχολογίας 
του Εθνικού και Καποδιστριακού Πανεπιστημίου Αθη¬ 
νών, των οποίων η επιστημονική ενασχόληση εμπίπτει 
στα διδακτικά και ερευνητικά ενδιαφέροντα του εργα¬ 
στηρίου, 

• καθηγητές ή διδακτικό ή ερευνητικό προσωπικό, τα¬ 
κτικό ή έκτακτο, άλλωνΤμημάτων ΑΕΙ ή Πανεπιστημίων ή 
ερευνητικών κέντρων της ημεδαπής ή της αλλοδαπής, τα 
οποία ορίζονται Γιοποπϊ ε3υ53 ως μέλη του εργαστηρίου, 

• μέλη ΕΕΠ, από μέλη του Ειδικού Τεχνικού Εργαστη¬ 
ριακού Προσωπικού (Ε.Τ.Ε.Π.), από μέλη ΕΔΙΠ καθώς και 
από μέλη του λοιπού επιστημονικού προσωπικού και 
του διοικητικού προσωπικού που κατανέμονται στο ερ¬ 
γαστήριο με τη διαδικασία των άρθρων 4 παρ. 1 (δ) του 
ν. 2083/1992 (ΦΕΚ 159/92 τ. Α') καθώς και 

• διοικητικό προσωπικό που κατανέμεται στο εργαστή¬ 
ριο σύμφωνα με το άρθρο 13 παρ. 3β του ν. 2817/2000 
(ΦΕΚ 78/2000 τ.Α'). 

Εξάλλου, ως άμισθοι ερευνητές του Εργαστηρίου δύ- 
νανται να ορίζονται, με απόφαση της Γενικής Συνέλευ¬ 
σης του Τμήματος, έπειτα από εισήγηση του Διευθυντή 
του, οι μεταδιδακτορικοί ερευνητές και οι υποψήφιοι 

διδάκτορες που εκπονούν μεταδιδακτορική έρευνα ή 
διδακτορικό αντίστοιχα σε θέματα της επιστημονικής 
και ερευνητικής αρμοδιότητας του εργαστηρίου, εφόσον 
οι εποπτεύοντες της μεταδιδακτορικής έρευνας ή του 
διδακτορικού τους καθηγητές του Τμήματος Ψυχολογίας 
ανήκουν στις περιπτώσεις του ως άνω άρθρου 3. 

Άρθρο 4 

Διοίκηση - Αρμοδιότητες 

Ι.Το εργαστήριο διευθύνεται από Καθηγητή του Τμή¬ 
ματος Ψυχολογίας της Φιλοσοφικής Σχολής του Εθνικού 
και Καποδιστριακού Πανεπιστημίου Αθηνών, του οποίου 
το γνωστικό αντικείμενο της θέσης που κατέχει ή/και το 
διδακτικό και ερευνητικό έργο, εμπίπτουν στα διδακτι¬ 
κά και ερευνητικά ενδιαφέροντα του εργαστηρίου, που 
ορίζεται με τη διαδικασία που ορίζουν οι διατάξεις του 
άρθρου 28 παρ. 22 του ν. 2083/1992 (ΦΕΚ 159/92 τ. Α') 
όπως συμπληρώθηκε με την παρ. 5 του άρθρου 12 του 
ν. 3685/2008. 

2.0 Διευθυντής του εργαστηρίου ασκεί τις αρμοδιότη¬ 
τες που ορίζονται στο άρθρο 7 του ν. 1268/1982, μεταξύ 
των οποίων περιλαμβάνονται ο συντονισμός του διδα¬ 
κτικού (προπτυχιακού-μεταπτυχιακού) και ερευνητικού 
έργου του εργαστηρίου, η κατάρτιση και υποβολή στη 
Συνέλευση του Τμήματος του ετήσιου προγράμματος 
λειτουργίας του εργαστηρίου και η μέριμνα για την τή¬ 
ρησή του, η μέριμνα για τη στελέχωση, την οικονομική 
διαχείριση και την κατανομή των χώρων του εργαστη¬ 
ρίου, η υποβολή του ετήσιου απολογισμού των δραστη¬ 
ριοτήτων του, η εισήγηση στη Συνέλευση του Τμήματος 
για τον ορισμό των υπευθύνων για τα αναλώσιμα υλικά 
και τον κινητό εξοπλισμό, η υπογραφή κάθε εγγράφου 
που διακινεί και γενικά η ευθύνη για την ομαλή λειτουρ¬ 
γία του εργαστηρίου. 

Άρθρο 5 

Εγκατάσταση-Λειτουργία 

Ι.Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Εθνικού και 
Καποδιστριακού Πανεπιστημίου Αθηνών και σε χώρους 
που παραχωρούνται σε αυτό για την εγκατάσταση των 
οργάνων και του λοιπού τεχνικού εξοπλισμού που είναι 
αναγκαίος για τη διενέργεια των εργαστηριακών ασκή¬ 
σεων και των ερευνητικών προγραμμάτων. Στο χώρο 
εγκατάστασης τοποθετείται πινακίδα με τον τίτλο του 
εργαστηρίου. 

2.0 Διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ'αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους, καθώς και στην προστασία των οργάνων και 
εγκαταστάσεων του εργαστηρίου από βλάβες. 


4. Η χρησιμοποίηση ειδικών οργάνων του εργαστη¬ 
ρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί των οργάνων αυτών 
εκπαίδευση και εξουσιοδότηση από τον διευθυντή αυ¬ 
τού. Κινητά όργανα και σκεύη, τα οποία παραδίδονται για 
την διεξαγωγή εργασιών, επιστρέφονται, μετά τη χρησι¬ 
μοποίησή τους, στην κατάσταση που είχαν παραδοθεί. 

5. Με εισήγηση του διευθυντή στα αρμόδια όργανα 
του Τμήματος είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του εργαστηρίου, σύμφωνα με την 
ισχύουσα νομοθεσία (άρθρα 18 του ν. 1268/1982 και 5 
του π.δ 407/1980). 

Άρθρο 6 

Έσοδα 

Το εργαστήριο λειτουργεί με ιδίους πόρους και δε θα 
βαρύνει τον προϋπολογισμό του Ιδρύματος (ν. 4009/2011, 
αρθ. 80, όπως συμπληρώθηκε μετο ν. 4310/2014, αρθ. 96). 

Τα έσοδα του εργαστηρίου προέρχονται από: 

1. Την παροχή υπηρεσιών, σύμφωνα με το άρθρο 3 
παρ.3 του π.δ. 159/1984 (α 53). 

2. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων π.χ. Εθνικών ή Διεθνών οργανισμών και Ν. Π. δη¬ 
μοσίου ή ιδιωτικού Δικαίου, εθνικών ή διεθνών Κέντρων 
ή Ινστιτούτων, της ΕΕ κ.τ.λ. 

3. Τη διάθεση ερευνητικών και εν γένει επιστημονικών 
προϊόντων 

4. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα και 

5. Τις κληρονομιές, τις δωρεές και τις κληροδοσίες που 
καταλείπονται για τους σκοπούς του εργαστηρίου. 

6. Συνέδρια και εκπαιδευτικά σεμινάρια. 

7. Από κάθε άλλη νόμιμη πηγή. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: 

1. Βιβλίο περιουσιακών στοιχείων 

2. Φάκελος οικονομικών στοιχείων για κάθε έτος 

3. Κατάλογος επιστημονικών βιβλίων, περιοδικών, ορ¬ 
γάνων και ηλεκτρονικών υπολογιστών 

4. Πρωτόκολλο διακίνησης αλληλογραφίας και εγγρά¬ 
φων 

5. Κάθε άλλο βιβλίο ή στοιχείο που προβλέπεται από 
την ισχύουσα νομοθεσία ή κρίνεται απαραίτητο για το 
εργαστήριο. 

Άρθρο 8 

Έναρξη Ισχύος 

Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2017 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 

Αριθμ. πράξης 438 (3) 

Καθορισμός Εσωτερικού Κανονισμού του Εργα¬ 
στηρίου Συνταγματικών Ερευνών της Νομικής 
Σχολής. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Το άρθ. 96 του ν. 4310/2014 όπως προστέθηκε στο 
άρθ. 80 του ν. 4009/2011 και ισχύει με το άρθ. 60 του 
ν. 4386/2016. 

2. Τις από 6-7-2017 απόφαση της Πανεπιστημιακής 
Συγκλήτου. 

3. Τις από 20-7-2016 και 10-4-2017 αποφάσειςτης Κο¬ 
σμητείας και της Γ.Σ της Νομικής Σχολής. 

4. Το γεγονός ότι ο καθορισμός του εσωτερικού κανο¬ 
νισμού του Εργαστηρίου Συνταγματικών Ερευνών δεν 
θα βαρύνει τον τακτικό προϋπολογισμό ή την κρατική 
επιχορήγηση του Ιδρύματος, αποφασίζουμε: 

Άρθρο 1 
Αντικείμενο 

Το «Εργαστήριο Συνταγματικών Ερευνών» της Νομι¬ 
κής Σχολής του Εθνικού και Καποδιστριακού Πανεπιστη¬ 
μίου Αθηνών που ιδρύθηκε σύμφωνα με τις διατάξεις 
του άρθρου 9 του ν. 4250/2014 (ΦΕΚ 74/2014 τ. Α') είναι 
ενταγμένο στονΤομέα Δημοσίου Δικαίου και εξυπηρετεί 
εκπαιδευτικές, συγγραφικές, μεταφραστικές κ.λπ. ανά¬ 
γκες που σχετίζονται με το γνωστικό αντικείμενο του 
Συνταγματικού Δικαίου. 

Άρθρο 2 
Σκοπός 

Σκοπός του Εργαστηρίου Συνταγματικών Ερευνών 
είναι η με κάθε πρόσφορο μέσο (εκπαιδευτικό, συγ¬ 
γραφικό, μεταφραστικό, συνεδριακό, μέσω προγραμ¬ 
μάτων, υποτροφιών κ.λπ.) επιστημονική έρευνα, μελέτη, 
καλλιέργεια και προαγωγή της θεωρίας και πράξης του 
συνταγματικού δικαίου και της συνταγματικής ιστορίας 
σε επίπεδο εθνικό, συγκριτικό, διεθνές και ευρωπαϊκό. 
Για την επίτευξη των σκοπών του Εργαστηρίου είναι 
δυνατή η συνεργασία του με φορείς και Ιδρύματα του 
εσωτερικού και του εξωτερικού. Ειδικότερα, σκοπός του 
Εργαστηρίου είναι η έρευνα και η μελέτη στους παρα¬ 
κάτω γνωστικούς τομείς: 

α) Της ελληνικής συνταγματικής ιστορίας από την εθνι¬ 
κή Επανάσταση του έτους 1821. 

β) Της γέννησης, διαμόρφωσης και λειτουργίας των 
πολιτικών θεσμών του ελληνικού χώρου πριν, από και 
μετά την Επανάσταση. 

γ) Της ελληνικής συνταγματικής επιστήμης. 

δ) Της αλλοδαπής συνταγματικής επιστήμης και συ¬ 
νταγματικής ιστορίας και των θεσμών που επέδρασαν 
και επιδρούν στη διαμόρφωση των ελληνικών πολιτικών 
θεσμών και της ελληνικής συνταγματικής επιστήμης. 

Άρθρο 3 

Έργο και δραστηριότητες 

Το έργο και οι δραστηριότητες του Εργαστηρίου πε¬ 
ριλαμβάνουν ιδίως: 


Α. Την κάλυψη των διδακτικών και ερευνητικών ανα¬ 
γκών στο γνωστικό αντικείμενο του άρθρου 1 του πα¬ 
ρόντος και βάσει των διδασκομένων μαθημάτων του 
Προγράμματος Μεταπτυχιακών Σπουδών και Προπτυ¬ 
χιακού Προγράμματος Σπουδών. 

Β.Την εκτέλεση ερευνητικών προγραμμάτων για ίδιο 
λογαριασμό ή λογαριασμό τρίτων. 

Γ. Τη διοργάνωση επιστημονικών διαλέξεων, ημερί¬ 
δων, σεμιναρίων, θερινών μαθημάτων, συνεδρίων και 
άλλων επιστημονικών εκδηλώσεων. 

Δ. Τη δημοσίευση των ερευνών που πραγματοποι¬ 
εί, την έκδοση επιστημονικών εργασιών, την έκδοση 
περιοδικού εντύπου και τη διατήρηση ιστοσελίδας με 
περιεχόμενο που ανήκει στο γνωστικό αντικείμενο του 
άρθρου 1 και του άρθρου 3.α του παρόντος. 

Ε. Την ενίσχυση μεταπτυχιακών φοιτητών που εκπο¬ 
νούν διδακτορική διατριβή της οποίας το θέμα ανήκει 
στο γνωστικό αντικείμενο του άρθρου 1 του παρόντος. 

ΣΤ. Τη συνεργασία με ελληνικά και αλλοδαπά ακα¬ 
δημαϊκά ιδρύματα ή κέντρα ερευνών και με διεθνείς 
οργανισμούς, δημόσιες υπηρεσίες και οργανισμούς και 
επιστημονικούς και κοινωνικούς φορείς της ημεδαπής 
και της αλλοδαπής. 

Άρθρο 4 

Προσωπικό 

Το προσωπικό του Εργαστηρίου απαρτίζεται από: 

α) καθηγητές και Λέκτορες της Νομικής Σχολής του 
Εθνικού και Καποδιστριακού Πανεπιστημίου Αθηνών 
στο γνωστικό αντικείμενο του άρθρου 1 του παρόντος. 

β) Τα μέλη του Εργαστηριακού Διδακτικού Προσω¬ 
πικού (Ε.ΔΙ.Π) στο γνωστικό αντικείμενο του άρθρου 1 
του παρόντος. 

γ) Πανεπιστημιακούς υποτρόφους. 

δ) Ερευνητές, δόκιμους ερευνητές και λοιπό προσω¬ 
πικό 

Άρθρο 5 

Διοίκηση - Αρμοδιότητες 

Ι.Το Εργαστήριο διευθύνεται από Διευθυντή και τρι¬ 
μελή επιτροπή οι οποίοι είναι Καθηγητές της Νομικής 
Σχολής του Εθνικού και Καποδιστριακού Πανεπιστημί¬ 
ου Αθηνών, με γνωστικό αντικείμενο αντίστοιχο με το 
γνωστικό αντικείμενο του Εργαστηρίου και εκλέγονται 
σύμφωνα με τη κείμενη νομοθεσία για τριετή θητεία. 

2. Ο Διευθυντής και η Επιτροπή του Εργαστηρίου: 

α) Συντονίζουν το έργο και τις δραστηριότητες του 
Εργαστηρίου. 

β) Καταρτίζουν τον εσωτερικό κανονισμό λειτουργίας 
του Εργαστηρίου και τον υποβάλλουν για έγκριση. 

γ) Καταρτίζουν και υποβάλλουν αρμοδίωςτο ετήσιο 
πρόγραμμα λειτουργίας του Εργαστηρίου και μεριμνούν 
για την τήρησή του. 

δ) Μεριμνούν για τη διαχείριση των εσόδων και των 
εξόδων του Εργαστηρίου. 

ε) Μεριμνούν για τη στελέχωση του Εργαστηρίου με 
το απαραίτητο προσωπικό. 

στ) Έχουν την ευθύνη της ομαλής και αποδοτικής λει¬ 
τουργίας του Εργαστηρίου. 

ζ) Ασκούν κάθε άλλη αρμοδιότητα που προβλέπεται 
από τον παρόντα Κανονισμό. 

Άρθρο 6 
Λειτουργία 

1. Για κάθε δραστηριότητα του Εργαστηρίου ορίζεται 
με απόφαση του Διευθυντή ένας Καθηγητής του Εργα¬ 
στηρίου ως υπεύθυνος. 

2. Με απόφαση του Διευθυντή του Εργαστηρίου είναι 
δυνατή η συμμετοχή στο έργο και τις δραστηριότητες 
του Εργαστηρίου, Καθηγητών, Ερευνητών, Ειδικών Επι¬ 
στημόνων και Διδακτόρων από ελληνικά και αλλοδαπά 
ακαδημαϊκά ιδρύματα ή κέντρα ερευνών ως ερευνητών 
(«Ρθ5θ3ΓεΓιΕθΙΙονν5»), καθώς και μεταπτυχιακών και προ¬ 
πτυχιακών φοιτητών της Νομικής Σχολής του Εθνικού 
και Καποδιστριακού Πανεπιστημίου Αθηνών ως δόκιμων 
ερευνητών («Τΐ'3ίηθθΚθ5θ3ΐτ:Γΐθΐ'5»). 

3. Η απασχόληση επισκεπτών καθηγητών, ερευνητών, 
ειδικών επιστημόνων, διδακτόρων, μεταπτυχιακών και 
προπτυχιακών φοιτητών καθορίζεται με απόφαση του 
Διευθυντή του Εργαστηρίου, σύμφωνα με τους όρους 
της σύμβασής τους. 

4. Η χρησιμοποίηση των εγκαταστάσεων και του εξο¬ 
πλισμού του Εργαστηρίου επιτρέπεται στο προσωπικό 
του Εργαστηρίου. 

5.0 Διευθυντής μπορεί να αναθέτει σε μέλος του προ¬ 
σωπικού του Εργαστηρίου,τη διοικητική, γραμματειακή 
και τεχνική υποστήριξή του. 

6. Οι προμήθειες αναλωσίμων ή μη υλικών, οργάνων, 
μηχανημάτων, επίπλων και σκευών, εργαστηριακού εξο¬ 
πλισμού και βιβλίων και η εκτέλεση εργασιών οποιοσ¬ 
δήποτε είδους που είναι αναγκαίες για την εκτέλεση 
των ερευνητικών προγραμμάτων, πραγματοποιούνται 
με απόφαση του Διευθυντή και της τριμελούς επιτροπής. 

Άρθρο 7 
Πόροι 

1. Οι πόροι του Εργαστηρίου προέρχονται από: 

α) Την εκτέλεση ερευνητικών προγραμμάτων και με¬ 
λετών. 

β) Κληρονομιές, δωρεές, κληροδοσίες και άλλες οικο¬ 
νομικές ενισχύσεις προς το Εθνικό και Καποδιστριακό 
Πανεπιστήμιο Αθηνών για τους σκοπούς του Εργαστη¬ 
ρίου. 

γ) Έσοδα από την παροχή υπηρεσιών σύμφωνα με 
το άρθρο 3 του π. δ. 159/1984. Στις εν λόγω υπηρεσίες 
περιλαμβάνεται και η διαδικτυακή παροχή υπηρεσιών 
του Εργαστηρίου. 

δ) Τη διάθεση αποτελεσμάτων ερευνητικών προ¬ 
γραμμάτων και εν γένει επιστημονικών προϊόντων και 
μελετών. 

ε) Ειδικές προσφορές, χρηματοδοτήσεις και χορηγίες. 

στ) Πωλήσεις εκδόσεων. 


ζ) Έσοδα από κάθε άλλη πηγή, κατά τις κείμενες δι¬ 
ατάξεις. 

2. Οι πόροι και τα έσοδα του Εργαστηρίου από οποια¬ 
δήποτε πηγή και αν προέρχονται, κατατίθενται σε λο¬ 
γαριασμό Τράπεζας και η ανάληψη διάθεση ή πραγμα¬ 
τοποίηση οποιοσδήποτε δαπάνης από το λογαριασμό 
αυτό, γίνεται με ειδική εντολή του Διευθυντή ή του νό¬ 
μιμα εξουσιοδοτημένου από αυτόν. 

Άρθρο 8 

Βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

α) Βιβλίο Πρωτοκόλλου. 

β) Βιβλίο περιουσιακών στοιχείων, οργάνων και εξο¬ 
πλισμού. 

γ) Φάκελος οικονομικών στοιχείων κάθε έτους. 

δ) Κατάλογος επιστημονικών βιβλίων και περιοδικών. 

ε) Αρχείο ερευνητικών προγραμμάτων. 

στ) Αρχείο εργασιών στο πλαίσιο του διδακτικού έρ¬ 
γου. 

ζ) Κάθε βιβλίο ή στοιχείο που προβλέπεται από την 
ισχύουσα νομοθεσία ή κρίνεται απαραίτητο για το Ερ¬ 
γαστήριο. 

Άρθρο 9 

Χώρος Εγκατάστασης 

Το Εργαστήριο Συνταγματικών Ερευνών έχει την έδρα 
του στην Αθήνα και στεγάζεται σε δύο διαμερίσματα του 
δευτέρου και πέμπτου ορόφου στην οδό Δαμάρεως 68, 
που είναι ιδιοκτησίας του Εθνικού και Καποδιστριακού 
Πανεπιστημίου Αθηνών.Το Εργαστήριο έχει στρογγυλή 
σφραγίδα, η οποία φέρει στην κυκλική της περιφέρεια 
την επιγραφή «Εργαστήριο Συνταγματικών Ερευνών». 

Άρθρο 10 

Ωράριο Λειτουργίας 

Το Εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
και τις αποφάσεις του Διευθυντή του Εργαστηρίου. 

Άρθρο 11 

Έναρξη Ισχύος 

Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2017 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























